নিউ ইয়র্কে লরেন্সের মেয়ে মার্লা অ্যান্ড্রিউজ়ের কাছে অবশেষে পৌঁছেছে প্যাকেট বন্দি সেই আংটিটি। বাবার স্মৃতি হাতে নিয়ে প্রথমে কেঁদে ফেলেছিলেন ৭৬ বছরের মার্লা। জানালেন, আংটিতে লেখা পি.ডি তাঁর মায়ের নাম। ফিলিস ডিকসন। গত বছরই ২৮ ডিসেম্বর মারা গিয়েছেন তিনি। আংটিটিতে একটি ফিরোজ়া রংয়ের পাথর বসানো ছিল। পাথরটির ভাঙা টুকরোগুলো হাতে নিয়ে মার্লা বলেন, ‘‘এটা ছিল মায়ের প্রিয় রং। হয়তো মা-ই বাবাকে আংটিটা উপহার দিয়েছিলেন।’’